1. LOKACIJA OBUHVATA ZAHVATA
2. Dionica Evanđelje – Musina lokva nalazi se na izlazu iz naselja Zaton u blizini raskrižja s državnom cestom D 27 u pravcu Stankovaca. Obuhvaća: dio kat. čest. zem. 7583 i kat. čest. zem. 1708/7 (obje u K.O. Zaton-Raslina). U naravi predstavlja put kojim se koriste mještani za pristup svojim posjedima (maslinici, vinogradi i voćnjaci). Dijelovi dionice koja je mjestimično ograđena suhozidima, zakrčeni su granama, stablima te niskim i visokim raslinjem, zbog čega najvećim svojim dijelom nije provozna za prolazak interventnih vatrogasnih vozila.
3. Dionica Put mlikarica nalazi se u Šibeniku, unutar obuhvata značajnog krajobraza Gvozdenovo - Kamenar, (predio Šubićevac - Kamenar - Dubrava). Obuhvaća dio kat. čest. zem. 4256 i kat. čest. zem. 4257/6 (obje K.O. Dubrava) i kat. čest. zem. 5948 u K.O. Šibenik. Okružena je gustom borovom šumom. U prošlosti je služila kao pješačka prečica stanovnicima Dubrave i okolnih naselja a danas je najviše koriste izletnici i planinari. Nije adekvatno održavana i čitavom dužinom nije provozna za prolazak interventnih vatrogasnih vozila u slučaju vatrogasne intervencije.